|  |  |
| --- | --- |
| Datum: | 4. 12. 2023 |
| Številka: | 2853/2023-1 |

Šolski center Ptuj, Volkmerjeva cesta 19, 2250 Ptuj na podlagi 50. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 13. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) razpisuje

**JAVNO DRAŽBO ZA PRODAJO NEPREMIČNINE**

1. **Naziv in sedež organizatorja javne dražbe:**

Šolski center Ptuj (v nadaljevanju: ŠC Ptuj), Volkmerjeva cesta 19, 2250 Ptuj.

1. **Vrsta pravnega posla:**

Prodaja nepremičnin.

1. **Predmet javne dražbe in izklicna cena:**

Predmet javne dražbe je prodaja nepremičnine – zemljiške parcele z ID znakom: 400 995/16 na kateri stoji objekt št. 2926, ki v naravi predstavlja bivši objekt glasbene šole.

Zemljiškoknjižna lastnica je Republika Slovenija. Upravljavec predmetnega stanovanja je Šolski center Ptuj.

V naravi predstavlja nepremičnina zemljiško parcelo v izmeri 4.410 m2 in stavbo površine 188,2 m2.

Predmetni objekt ni zaseden.

Energetska izkaznica stavbe oz. stanovanja št: 2015-142-161-20418.

**Izklicna cena: 266.000,00 EUR** (z besedo: dvestošestinšestdesettisoč evrov).

Navedena cena ne vključuje davka na promet nepremičnin ter stroškov vpisa v zemljiško knjigo, ki jih plača kupec.

Najnižji znesek višanja ponudbe je 1.000,00 eur.

MO Ptuj ima predkupno pravico.

1. **Pogoji za udeležbo ponudnikov:**

V postopku javne dražbe lahko sodeluje domača ali tuja, pravna ali fizična oseba, ki lahko v skladu s pravnim redom Republike Slovenije ali druge članice EU postane lastnik nepremičnine, kar preveri vsak ponudnik zase, ter pravočasno in pravilno odda pisno ponudbo, tako da:

* plača varščino za nepremičnino v višini 10% izklicne cene in predloži potrdilo o njenem plačilu na javni dražbi;
* predloži pooblastilo za sodelovanje na javni dražbi, ki se mora nanašati na predmet prodaje (v primeru, da prisotni ni ponudnik);
* predloži kopijo osebnega dokumenta (potni list ali osebna izkaznica), če je ponudnik fizična oseba, samostojni podjetnik ter zastopniki in pooblaščenci pravnih oseb;
* slovenski državljan predloži potrdilo o plačanih davkih in prispevkih, tuj državljan mora priložiti potrdilo, ki ga izdajo institucije v njegovi državi enakovredne institucijam, od katerih se zahteva potrdilo za slovenske državljane, v kolikor takega potrdila ne more pridobiti pa lastno izjavo overjeno pri notarju s katero pod kazensko in materialno odgovornostjo izjavlja, da ima plačane davke in prispevke;
* predloži izpisek iz sodnega registra (samo za pravne osebe) oz. priglasitveni list (za samostojne podjetnike), ki ne sme biti starejši od treh mesecev;
* predloži potrdilo, da v zadnjih šestih mesecih niso imeli blokiranega TRR (velja za pravne osebe in samostojne podjetnike - tuja pravna oseba mora priložiti potrdila, ki jih izdajo institucije v njegovi državi enakovredne institucijam, od katerih se zahteva potrdila za slovenske pravne osebe v kolikor takega potrdila ne more pridobiti pa lastno izjavo overjeno pri notarju s katero pod kazensko in materialno odgovornostjo izjavlja, da v zadnjih šestih mesecih ni imel blokiranega TRR);
* veljavnost ponudbe mora biti vsaj 30 dni po roku za odpiranje ponudb.

Vse listine (razen dokazila o plačilu varščine) je potrebno predložiti v izvirniku ali pa kopijo listine.

Ponudniki, ki ne bodo izpolnjevali pogojev iz te točke, bodo po sklepu komisije, ki bo vodila javno dražbo, izločeni iz postopka oz. v postopku ne bodo mogli sodelovati.

Javna dražba se bo opravila v slovenskem jeziku.

V postopku javne dražbe kot ponudniki ne smejo sodelovati cenilec in člani komisije ter z njimi povezane osebe.

1. **Višina varščine:**

Ponudniki morajo vplačati varščino v višini 10% izklicne cene na račun št.: 01100-6300109972, sklic 18 33308-7221002-860110, z navedbo namena nakazila: plačilo varščine – javna dražba – nakup nepremičnine z ID znakom 400 995/16 ŠC Ptuj, najpozneje tri dni pred začetkom javne dražbe (varščina mora biti na naveden računu najkasneje 18. 1. 2024)

Plačana varščina se najugodnejšemu ponudniku vračuna v kupnino, ostalim ponudnikom, ki na javni dražbi niso uspeli pa se varščina vrne brez obresti v roku 30 dni po zaključku javne dražbe.

Če ponudnik, ki je na dražbi uspel, ne sklene pogodbe ali ne plača kupnine, prodajalec zadrži varščino.

1. **Način, mesto in čas javne dražbe:**

Javna dražba bo potekala dne **23. 1. 2024** v prostorih Šolskega centra Ptuj, Volkmerjeva cesta 19, 2250 Ptuj – sejna soba s pričetkom ob **12. uri**.

1. **Podrobnejše informacije v zvezi z javnim zbiranjem ponudb in ogledom prostorov:**

Ogled predmeta prodaje je možen po predhodni najavi, in sicer najkasneje do dne 12. 1. 2024. Kontaktna oseba za ogled na ŠC Ptuj je tajnica ŠC Ptuj Karmen Križanec 02 787 17 10.

Za dodatne informacije v zvezi z izvedbo javne dražbe se obrnite na kontaktno osebo upravljavca predmetne nepremičnine, direktorja mag. Otona Mlakarja, e-naslov: oton.mlakar@scptuj.si.

Nepremičnina bo prodana po načelu videno-kupljeno, zato morebitne reklamacije po sklenitvi prodajne pogodbe ne bodo upoštevane.

1. **Pogoji prodaje:**
* Nepremičnina bo prodana ponudniku (oz. predkupnemu upravičencu), ki bo ponudil najvišjo ceno,
* V roku 15-ih dni po zaključku javne dražbe bo z najugodnejšim ponudnikom sklenjena pogodba (oz. s predkupnim upravičencem). Če ponudnik v tem roku ne bo podpisal pogodbe se šteje, da je od nakupa odstopil in ima prodajalec pravico zadržati varščino,
* Po plačilu celotne kupnine in po poravnanih vseh stroških v zvezi s prenosom lastništva, se bo kupcu nepremičnina izročila v last in posest s pravico vpisa lastninske pravice na kupljeni nepremičnini v zemljiški knjigi.
1. **Način in rok plačila:**

Kupec je dolžan poravnati znesek kupnine v korist podračuna EZR pri Banki Slovenije, na račun Proračuna RS, št.: 01100-6300109972, sklic 18 33308-7221002-860110, z navedbo namena nakazila: Nakup nepremičnine z ID znakom 400 995/16 ŠC Ptuj, v roku 30 dni po podpisu pogodbe.

Položena varščina se všteje v plačilo kupnine. Vse stroške v zvezi s prenosom lastništva (notarsko overitev, takse in vpis v zemljiško knjigo) plača kupec.

Plačilo celotne kupnine v določenem roku je bistvena sestavina pravnega posla.

1. **Ostala določila:**

Lastnik ali upravljavec oziroma pooblaščena oseba s soglasjem predstojnika lahko postopek ustavita do sklenitve pravnega posla, pri čemer se ponudnikom povrnejo le morebitni stroški v višini izkazanih stroškov za prevzem razpisne dokumentacije.

 direktor

 mag. Oton Mlakar, univ. dipl. inž. el.